આ ટીનેજર્સ નાઈટ આઉટમાં ચાલતા દુષણોથી પેરેન્ટએ આંખ આડા કાન ન કરવા. તેમના મિત્રોની યાદી, ટેલીફૉન નંબર પાસે હોવા જોઈએ. તેમના મિત્રોને પણ માન આપીને પ્રેમથી વાત થવી જરૂરી છે. જેથી આપણા સંતાનોમાં આપણી પ્રત્યે વિશ્વાસ કેળવાય. છોકરીઓની જાસૂસી કરવાને બદલે તેમના વર્તન, વાણી અને ચહલ પહલ પર સહજતાથી નજર રાખવી પડે. અને તેમને સખી બનાવીને વિશ્વાસ જતાડવો પડે. કારણકે, આવા પ્રોગ્રામમાં ક્યારેય પોર્નોગ્રાફ્રી, ડ્રગ્સ, આલ્કોહોલ, સ્મોકીંગ અને વિજાતીય કે સજાતીય મૈત્રી પૂરબહારમાં ખીલતી હોય છે. ‘સ્વતંત્રતા ઘણીવાર વિસ્ફોટ સર્જે છે.’ કોઈ રોકનાર કે ટોકનાર ન હોય ત્યારે, આવા ભયજનક પરિબળો પાછળ ટીનેજર્સ ઝડપથી આકર્ષાય છે. એમને પ્રાઈવસી આપવી જરૂર ખરી! પણ આ બધાના ભોગે તો નહીં જ.